27 Maart is die 86ste dag van die jaar in die Gregoriaanse kalender (87ste in 'n skrikkeljaar). Daar is nog 279 dae in hierdie jaar. 1000 – Pous Silvester II verleen die koningstitel aan Sint Stefanus van Hongarye. 1272 – Pous Gregorius X gekroon. 1329 – Pous Johannes XXII veroordeel die leerstellings van Meester Eckhart in die bul In Agro Dominico. 1513 – Die Spaanse veroweraar Juan Ponce de León sien Florida vir die eerste keer terwyl hy op soek is na die Fontein van Ewigdurende Jeug in die Nuwe Wêreld. 1851 – Eerste Europese berig van die bestaan van die Yosemite-vallei. 1871 – Engeland en Skotland speel in die eerste internasionale rugbywedstryd;